**Туған күнінмен Астана!**

**Жүргізуші:** Сәлемәтсіздер ме құрметті қонақтар, балалар! Бүгін біз әр жыл сайын тойланатын Астананың туған күніне жиналдық. Міне бүгін біздің Астанамызға 19 жыл. Сіздерді салтанатты мереке – Астана күнімен құттықтаймын!

 Күміс күймен әнге толып тұла бойым

 Қуанышқа кеңелтеді асыл ой

 Шаттандырған баласы мен бабасын

 Республикада бүгін – ұлы той

 Батысында қар жатса

 Шығысында көктем ел

 Бір шетімен бір шеті жеткізбейтін неткен ел?

-Бұл қай ел балалар?

-Қазақстан, біздің ел.

-Дұрыс айтасындар балалар, ол біздің еліміз Қазақстан!

Тақпақтар: 8 бала

1.Астанама қарашы,

Елімнің жас қаласы.

Неткен ұлы, неткен кең,

Қазағымның даласы!

2.Ардақталды Астанам,

Мәртебелі бас қалам.

Көркейе бер күн сайын,

Алға қарай, бас қадам.

3.Астана қандай тамаша,

Көз тоймайды қараса.

Қандай керемет тамаша,

Менде бар ғой бас қала.

4.Ел ордам менің – Астана,

Осында жаңа бастама

Сәулетті зәулім үйлер көп,

Көрікті сондай жас қала.

5.Астана-арман қала

Бағы бір жанған қала

Тұрады жап-жас болып

Мен үлкен болғанда да.

6.Астанам-менің мақтаным

Сенен мұнда бақ қалың

Куәгері болармыз

Ең тамаша шақтардың

7.Кең жазық Отан мекенім,

Сен де өсіп көктедім

Сені қорғау парызым,

Мұны біліп өтемін.

8.Ұлан байтақ жері бар,

Пайдалы қазба кені бар.

Тәуелсіз ел - Қазақстан

Көркіне көркі жарасқан.

-Сайқмазақтар Ха-ха мен Хи-хи кіреді

Жүргізуші: Балалар бізге біреу қонаққа келе жатқан сияқты.

-Ха-ха: Уф, өзі жеттік пе?

-Хи-хи: Иә, жеткен сияқтымыз, тр-р-р-р тоқта менің тұлпарым.

Жүргізуші: Сәлеметсіздер ме сайқмазақтар, сіздер қайдан жүрсіздер?

-Ха-ха: Мен сайқмазақ Ха-хамын, ал мынау менің досым Хи-хи, біз жер шарын аралап жүрміз. Біз өзі қайда келдік?

-Хи-хи: Бір мерекеге келген сияқтымыз, солай ма?

-Ха-ха: Сен білесін бе? Мен де білмеймін, қане балалардан сұрайық.

-Балалар біз мерекеге келдік пе?

-Балалар: Иә

-Хи-хи: Біз сонда қандай мерекеге келдік?

-Балалар: Астананын туған күні.

-Ха-ха: Тамаша! Біз дәл мерекеге келіппіз, ендеше сендермен ойын ойнайық.

Ойын: «Шар жару»

-Хи-хи: балалар сендер сондай шапшансындар, жарайсындар!

-Жүргізуші: Хи-хи ойынынызға рахмет; енді менің балаларға қоятын сұрақтарым бар, ал сіздер Ха-ха, Хи-хи балаларды мұқият тыңданыздар.

-Балалар, Қазақстан Республикасының Президенті кім?

-Астанада қандай көрікті жерлерді білесіңдер?

-Экспо көрмесі қайда өтіп жатыр?

-Жүргізуші: Жарайсыңдар балалар! Сұрақтарыма дұрыс жауап бердіңдер, енді Ха-ха мен Хи-хи де Астана туралы біраз мәліметтер алды. Бірақ болашақта Астанаға барып, бәрін өз көздерінізбен көрініздер.

Енді біздің балаларымыз өз туған жерлеріне арнап ән айтады.

Ән: «Жаса Қазақстан»

-Хи-хи: Дауыстарын қандай әдемі. Балалар менің сендермен ойын ойнағым келіп тұр. Қазір біз сендермен жел элетростанцияларын құрастырамыз.

Ойын: «Кім жылдам?»

Жүргізуші: Хи-хи ойынынызға үлкен рахмет. Балаларға қатты ұнады.

Бәйтерек: Сәлеметсіңдер ме балалар! Мені таныдындар ма?

Балалар: Иә, Бәйтерек

Бәйтерек: мен сендерге құр қол келген жоқпын, менің бір ойыным бар.

Ойын: «Бәйтерек»

-Бәйтерек: Жарайсындар балалар! Менің сендерге берер батам бар.

Бата.

Жүргізуші: Бәйтерек батанызға үлкен рахмет, ал енді біздің балаларымыздын биін тамашаланыздар.

Би: Флэшмоб «Алға Қазақстан»

Жүргізуші: Осымен біздің шағын салтанатты мерекеміз өз мәресіне келіп жетті. Еліміз аман, жұртымыз тиыш болсын, аспанымыз әрқашан ашық болсын. Келіп тамашалағандарынызға рахмет!